laion/Wikipedia-Exotic huggingface dataset:
Ants-Johannes Martin

Ants-Johannes Martin (21. august 1946 Mäetaguse vald, Virumaa – 25. juuni 2017 Tartu) oli eesti zooloog (mürmekoloog). Ta lõpetas 1965. aastal Kohtla-Järve 5. Keskkooli ja 1971. aastal Tartu Riikliku Ülikooli bioloogina. Aastatel 1971–1992 töötas ta Eesti TA Zooloogia ja Botaanika Instituudi aspirant. Ta oli aastatel 1995–2000 Eesti Põllumajandusülikooli doktoriõppes, sealhulgas 1997. aastal Norra Põllumajandusülikoolis doktoriõppe kursustel ökoloogilise põllumajanduse erialal. Ta kaitses 2000. aastal Eesti Põllumajandusülikoolis doktoriväitekirja ja sai filosoofiadoktori kraadi. Aastatel 1971–1992 töötas ta Eesti TA Zooloogia ja Botaanika Instituudis vaneminsenerina ja teadurina. 1992. aastast oli ta Eesti Maaülikooli Põllumajandus- ja keskkonnainstituudi vanemteadur. Ta on uurinud sipelgate sotsiaalset homöostaasi ning tegelenud kuklaste kaitsmise ja nende kasutamisega metsakaitses ning keskkonna bioindikaatoritena. Aastal 1977 asutas ta koos Vambola Maavaraga Akste metsakuklaste looduskaitseala. Nad rajasid 8. mail 1973 ja 6. mail 1975 kuklasteta kahele metsakvartalile laanekuklase Formica aquilonia 24 pesast koosneva asurkonna, millest on kujunenud umbes 400 pesast koosnev ulatuslik tehisasurkond. "Suri sipelgauurija Ants-Johannes Martin". Tartu Postimees, 29. juuni 2017 2005 - "Martin, Ants-Johannes". // Eesti teaduse biograafiline leksikon. II kd, Kj - M. Tallinn 2005. Lk 539-540 Ants-Johannes Martin Eesti Teadusinfosüsteemis Riina Martinson, "Nippe aias sipelgatest lahti saamiseks". Postimees, 6. mai 2017 "Suri sipelgauurija Ants-Johannes Martin". Tartu Postimees, 29. juuni 2017 Haud Mäetaguse kalmistul Käesolevas artiklis on kasutatud "Eesti teaduse biograafilise leksikoni" materjale.
Nojabrsk

Nojabrsk on linn Venemaal Jamali Neenetsi autonoomses ringkonnas Puri rajoonis. Linn asub Siberi Uvaalide keskosas suurte naftamaardlate juures. Nojabrsk asutati 1976. aastal, kui naftamaardlate kasutuselevõtuga seoses hakati töölistele maju ehitama. 1982. aastal sai linnaõigsued. Siis elas linnas 25 100 inimest. 1986. aastal elas linnas juba 68 000 inimest. Aastal 2007 elas linnas 109 900 ja 2009. aastal 110 500 inimest. Linna üks suurimaid ettevõtteid on Gazprom Neft (endine Sibneft). Nojabrski haldusalasse kuulub ka idas asuv Võngapurovski. Linna läbib Tjumeni-Novõi Urengoi raudteeliin. Q126719912  Nojabrsk – pildid, videod ja helifailid Wikimedia Commonsis Nojabrski koduleht
Delfiinlased

Delfiinlased (Delphinidae) on mereimetajate sugukond vaalaliste seltsist hammasvaalaliste alamseltsist. Sugukonda kuulub 32 liiki 11 perekonnaga[viide?]. Perekond Lagenodelphis: Borneo nosudelfiin (Lagenodelphis hosei) Perekond Lagenorhynchus: Rist-nosudelfiin (Lagenorhynchus cruciger) Lõunadelfiin (Lagenorhynchus australis) Valgekoondelfiin (Lagenorhynchus albirostris) Vööt-nosudelfiin (Lagenorhynchus obliquidens) Tõmmu-nosudelfiin (Lagenorhynchus obscurus) Laik-nosudelfiin (Lagenorhynchus acutus) Perekond Cephalorhynchus: Commersoni delfiin (Cephalorhynchus commersonii) Tšiili delfiin (Cephalorhynchus eutropia) Lõuna-Aafrika delfiin ehk Heaviside'i delfiin (Cephalorhynchus heavisidii) Hectori delfiin (Cephalorhynchus hectori) Perekond Lissodelphis: Põhja-siredelfiin (Lissodelphis borealis) Lõuna-siredelfiin (Lissodelphis peronii) Perekond Sotalia: Sini-nokisdelfiin (Sotalia fluviatilis) Guajaana delfiin (Sotalia guianensis) Perekond Sousa: Hiina nokisdelfiin (Sousa chinensis) Aafrika küürdelfiin (Sousa teuszii) Perekond Tursiops: Harilik afaliin (Tursiops truncatus) India ookeani afaliin (Tursiops aduncus) Burrunani delfiin (Tursiops australis) - uus avastatud delfiiniliik, 15. september 2011. Perekond Stenella: Koon-eeldelfiin (Stenella longirostris) Senegali delfiin ehk kiiverdelfiin (Stenella clymene) Vööt-eeldelfiin (Stenella coeruleoalba) Attenutta-eeldelfiin (Stenella attenuata) Laup-eeldelfiin (Stenella frontalis) Perekond Delphinus: Tavadelfiin ehk delfiin ehk harilik delfiin (Delphinus delphis) Harilik delfiin pika nokisega (Delphinus capensis) Perekond Grampus: Halldelfiin (Grampus griseus) Perekond Steno: Kurdhammasdelfiin (Steno bredanensis) Perekond Orcaella: Austraalia nöpsuimdelfiin (Orcaella heinsohni) Ümarpeadelfiin (Orcaella brevirostris) Perekond Peponocephala: Melonipea vaal (Peponocephala electra) Perekond Orcinus: Mõõkvaal (Orcinus orca) Perekond Feresa: Kääbusmõõkvaal (Feresa attenuata) Perekond Pseudorca: Valemõõkvaal (Pseudorca crassidens) Perekond Globicephala: Tavagrinda (Globicephala melas) Troopikagrinda (Globicephala macrorhynchus) Perekond †Australodelphis: †Australodelphis mirus - välja surnud pliotseeni ajastu delfiiniliik Väljasuremisohus "New Dolphin Species Discovered in Australia" Jaak-Kristian Sutt: "Kas delfiinid võiks olla abiks tulnukatega suhtlemisel?" Novaator, 11. veebruar 2011
Oktjabrski

Oktjabrski on linn Venemaal, Baškortostani Vabariigis. Linn asub Iki jõe paremkaldal Tatarstani piiri lähedal. 2002. aasta rahvaloenduse andmetel oli Oktjabrski elanikest venelasi 40,8%, tatarlasi 37,1% ja baškiire 14,0%. http://www.gks.ru/free_doc/doc_2017/bul_dr/mun_obr2017.rar, vaadatud 31.07.2017. http://www.oktb.ru/
Olev Avaste

Olev Avaste (18. veebruar 1933 Tallinn – 18. juuli 1991 Tartu) oli eesti geofüüsik. Olev Avaste lõpetas Tartu Riikliku Ülikooli geofüüsikuna 1956. aastal. Aspirantuuris oli formaalselt Füüsika ja Astronoomia Instituudis (FAI), kandidaadiväitekiri "Pilvitu taeva lühilaineline kiirgusväli" valmis Leningradis professor Kussiel Šifrini juhendamisel 1961. aastal. Edasi töötas FAI-s vanemteadurina ja teadussekretärina. Doktoritöö "Lühilaineline kiirgusväli Maa atmosfääris" kaitses 1975. aastal Leningradis Geofüüsika Peaobservatooriumis. 1982. aastal avati Tartu ülikoolis Avaste initsiatiivil geofüüsika kateeder ning ta läks selle juhatajaks, lugedes ise ka enamikku programmis olnud üld- ja erikursusi. Geofüüsika kateedrit juhtis ta kuni surmani. Olev Avaste teaduslik haare oli väga lai, hõlmates atmosfääri kiirgusvälja, pilvisuse, kiirguslevi, aerosooli kaugseire ja globaalse jaotuse, helkivate ööpilvede ning merepinna heleduse uurimusi. Ta oli esimesi satelliidiandmestiku kasutajaid atmosfäärifüüsikas. Olev Avastel olid väga laialdased rahvusvahelised teadusalased kontaktid. Ta kuulus Rahvusvahelise Meteoroloogia ja Atmosfäärifüüsika Assotsiatsiooni Täitevkomiteesse, Rahvusvahelise Atmosfääri Kõrgemate Kihtide Meteoroloogia ja Füüsika komisjoni. Hea inglise keele oskajana juhtis ta korduvalt Nõukogude Liidu teadusdelegatsioone välismaal. Olev Avastel jätkus jõudu ja aega ka Tartu purjespordi presiidiumi juhtimiseks, regattidel kohtunikuna tegutsemiseks, aimeartiklite kirjutamiseks. Olev Avaste suri 18. juulil 1991 Tartus, maetud Tartus Raadi kalmistule. 1977 Nõukogude Eesti preemia 1981 Tööpunalipu orden 1985 Eesti NSV riiklik preemia Astrofüüsika ja Atmosfäärifüüsika Instituut. Olev Avaste 18.02.1933–18.07.1991 Olev Avaste lühielulugu koos fotoga
Vooremaa metsaökoloogia jaam

Vooremaa metsaökoloogia jaam (ka "Voore Ökoloogiajaam", 'Voore statsionaar') oli ökoloogiliste väliuuringute baas Jõgevamaal Levala külas. Jaama rajas kompleksse ökoloogilise uurimistöö tarvis Zooloogia ja Botaanika Instituut Toomas Frey algatusel. Koha valikul peeti uurimisobjektina eelkõige silmas kõrge produktiivsusega metsa. Eeltööd jaama ja katsealade rajamiseks algasid 1969. aastal. Zooloogia ja Botaanika Instituut ostis 1970. aastal talu, mille baasil jaam rajati. Hiljem ehitati juurde mitu hoonet ning remonditi kapitaalselt vanad hooned. Vooremaa metsakatsealadel seati üheks peamiseks ülesandeks ökoloogilised uurimistööd Rahvusvahelise Bioloogiaprogrammi (IBP) raames. Jaam on olnud puude ökofüsioloogia ja metsaökoloogia väliuuringute keskuseks Eestis. Ökoloogiajaama on korduvalt kasutatud ka üliõpilaste praktikabaasina. Jaamas on pikemat aega töötanud ja välitöid teinud Toomas Frey, Vello Ross, Andres Koppel, Jane Frey, Krista Lõhmus, Anu Kollom, Rein Lasn, Tõnu Oja, Kalevi Kull, Olevi Kull, Mari Ivask, Kuulo Kalamees, Mall Vaasma, Leiti Kannukene, Arne Sellin, Ene Rästa, Martin Zobel, Mati Kahru, Ülo Niinemets, Jaak Palumets jt. Vooremaa maastikukaitseala Kull, Kalevi; Koppel, Andres (toim.) 2017. Vooremaa metsaökoloogia jaam ja Toomas Frey. Tartu: Tartu Ülikooli kirjastus. (Täistekst.)
Ülo Mullamaa

Ülo-Ants Mullamaa (26. jaanuar 1936 Tartu – 11. oktoober 2020 Tartu) oli eesti geofüüsik. Ülo-Ants Mullamaa sündis 26. jaanuaril 1936 Tartus. Lõpetas 1959 Tartu ülikooli ja asus tööle Füüsika ja Astronoomia Instituudi atmosfäärifüüsika sektoris. 1965 kaitses Tartu Ülikoolis kandidaadiväitekirja "Lainetava merepinna optiliste omaduste atlas". 1974 kaitses Tartu ülikoolis doktoritöö optika alal "Stohhastiliste makro-mittehomogeensete struktuuride optika", aga Moskva atesteerimiskomisjon ei kinnitanud doktorikraadi. 1982 kaitses Leningradis Geofüüsika Peaobservatooriumis doktoritöö geofüüsikas "Looduslike makroebaühtlaste struktuuride poolt moduleeritud kiirgusväli". 1974. aastal võttis vene uurimislaeval "Akadeemik Korolev" osa rahvusvahelisest eksperimendist "TROPEX-74", oli Astrofüüsika ja Atmosfäärifüüsika Instituudi (AAI) viieliikmelise töörühma juht. 1985 sai aktiivse teadustöö eest NSVL TA Nõukogude Geofüüsikakomitee medali "100 aastat rahvusvahelist geofüüsikat". Uurimusi pilvede kiirgusrežiimi ja mereoptika alalt. AAI-st lahkus tervislikel põhjustel 1993. aastal.
Macaulay Culkin

Macaulay Macaulay Culkin Culkin (sündinud Macaulay Carson Culkin, 26. augustil 1980) on Ameerika Ühendriikide filminäitleja ja muusik. Ta on tuntuks saanud eeskätt Kevin McCallisteri rolliga filmist "Üksinda kodus" ("Home Alone"; 1990) ja peategelase rolliga filmist "Rikas Richie" ("Richie Rich"; 1994). Culkin sündis New Yorgis. Tal on neli venda: Shane (sündis 1976), Kieran (sündis 1982), Christian (sündis 1987) ja Rory (sündis 1989) ning kaks õde: Dakota (sündis 1979) ja Quinn (sündis 1984). Varajases lapsepõlves elas Culkin koos oma perega väikses korteris. Ta ema oli telefonioperaator ja isa, kes oli noorena olnud näitleja Broadwayl, töötas kirikuteenrina kohalikus katoliku kirikus. Culkin pandi õppima katoliku kooli. Näitlemist alustas Culkin nelja-aastaselt. Esialgu tegi ta kaasa väiksemates seriaalides. Tema ülemaailmne edu saabus filmiga "Üksinda kodus" (1990), kus Culkin mängis peaosa – Kevin McCallisteri. Aastal 1992 valmis filmile jätk "Üksinda kodus 2" taas Culkiniga peaosas, kuid see jäi viimaseks "Üksinda kodus" filmiks, milles ta kaasa tegi. 1994. aastal valmis veel üks Culkinile kuulsust toonud film "Rikas Richie", pärast mida tõmbus ta rambivalgusest pisut tagasi. Näitlemise juurde tagasi pöördus ta 2000. aastal. 2013. aastast on ta bändi The Pizza Underground liige. Ansambel parodeerib peamiselt teiste lugusid. Macaulay Culkin oli Michael Jacksoni sõber ja tunnistaja tema 2005. aasta kohtuprotsessil. Intervjuudes on Culkin maininud, et ei soovi oma eraelu avalikkuse ees lahata. Siiski on teada, et aastatel 1998–2002 oli ta abielus näitleja Rachel Mineriga. Seejärel oli tal pikaaegne suhe näitleja Mila Kunisega, mis lõppes 2011. aastal. Aastatel 2013–2017 oli tal suhe näitleja Jordan Lane Price'iga. Tema praegune tüdruksõber on Brenda Song, kellega ta tutvus filmi "Changeland" (2019) filmimisel. Septembris 2004 arreteeriti Culkin Oklahoma Citys, süüdistatuna 17,3 grammi kanepi ja veel kahe narkootilise aine omamises. Selle eest läks ta lühikeseks ajaks vangi, kuid vabanes 4000 dollari kautsjoni vastu. Juunis 2005 mõisteti talle kolm aastat tingimisi karistust üheaastase katseajaga. Wynne, Kelly (6. mai 2020). "Do You Know Macaulay Culkin's Middle Name? Because He's Changed It to Something Else Entirely". Newsweek.com. Vaadatud 24. veebruar 2024. "Macaulay Culkin vaatab pruutidega eelmänguks «Üksinda kodus» filmi: miks mitte, kui see neil mootori käima tõmbab!". Ajaviide. Postimees. 20. detsember 2018. Vaadatud 14. august 2019. "Macaulay Culkin vaevu äratuntav: uus armastus tundub, et ta on tõeliselt õnnelik - Tärni - 2019". Tähed. est.womenofwhatcom.com. 14. august 2019. Vaadatud 14. august 2019.[alaline kõdulink]
Andaluusia

Andaluusia on Hispaania suurima pindalaga autonoomne piirkond. Andaluusia pealinn on Sevilla (700 000 elanikku). Andaluusias asub Hispaania mandriosa kõige kõrgem mäeahelik Sierra Nevada. Piirkond jaguneb kaheksaks provintsiks: Almería provints, Cádizi provints, Córdoba provints, Granada provints, Huelva provints, Jaéni provints, Málaga provints ja Sevilla provints. Al-Ándalus Córdoba Córdoba mošee https://www.ine.es/prensa/cp_e2020_p.pdf  Andaluusia – kasutusnäited, päritolu, sünonüümid ja tõlked Vikisõnastikus
Afanassi Nikitin

Afanassi Nikitin (vene keeles Афанасий Никитин; sünniaasta teadmata; suri 1472 või 1475) oli vene reisija, kirjanik, Tveri kaubamees, tuntud reisimärkmete "Reis kolme mere taha" autorina.
Anders Öhrwall

Anders John Esbjörn Öhrwall (28. november 1932 Örebro – 4. veebruar 2012 Stockholm) oli Rootsi koorijuht, dirigent ja helilooja. Ta on loonud peamiselt koorimuusikat.
Leszek Kołakowski

Leszek Kołakowski (23. oktoober 1927 Radom – 17. juuli 2009 Oxford) oli poola filosoof ja publitsist, Varssavi ja Oxfordi ülikooli professor. Ta sai tuntuks marksismi kriitikuna oma kolmeköitelise teosega "Marksismi põhivoolud" ja mitmesuguseid valdkondi käsitlevate publikatsioonidega. Kołakowski õppis pärast Teist maailmasõda filosoofiat Łódźi ülikoolis ja kaitses 1953. aastal Varssavi ülikoolis doktoriväitekirja Baruch Spinozast, milles ta käsitles Spinoza mõtteid marksistlikust vaatepunktist. Peagi pettus ta aga nõukogude marksismis ning võttis omaks "revisionistlikud", marksismi humanistlikku tõlgendust pooldavad vaated. 1956. aasta "Poola sula" järel avaldas Kołakowski ajakirjas Nowa Kultura neljaosalise marksismi-leninismi dogmasid, sealhulgas ajaloolist determinismi kritiseeriva artikli. 1966. aastal Varssavi ülikoolis "Poola sula" kümnendale aastapäevale pühendatud loengu järel heideti Kołakowski Poola Ühendatud Töölisparteist välja. Aastal 1968. aastal oli ta sunnitud emigreeruma. Marksismis pettunud Kołakowski jõudis järeldusele, et stalinistliku totalitarismi julmus ei olnud mitte kõrvalekalle, vaid marksismi loogiline lõpptulemus. Hilisemas loomingus keskendus ta järjest enam teoloogiliste eelduste rollile Lääne filosoofias. 1977 – Saksa raamatukaubanduse rahuauhind 1980 – valiti Briti Akadeemia liikmeks 1983 – Erasmuse preemia 1991 – Ernst Blochi auhind 1992 – Łódźi Ülikooli audoktor 1997 – Valge Kotka orden 1997 – Gdański Ülikooli audoktor 2000 – Szczeciński Ülikooli audoktor 2002 – Wrocławi Ülikooli audoktor 2003 – Kluge auhind 2006 – Kesk-Euroopa Ülikooli audoktor 2007 – Jeruusalemma auhind Ta oli valitud ka Euroopa Teaduste ja Kunstide Akadeemia liikmeks. "Horror metaphysicus". Tõlkinud Triin Kallas. Sari Avatud Eesti Raamat. Tallinn: Valgus, 2000. "Religioon: kui Jumalat ei ole olemas. Jumalast, kuradist, patust ja nn. religioonifilosoofia teistest muredest". Tõlkinud Joel Sang. Sari Avatud Eesti Raamat. Tallinn: Vagabund, 2004. "Miniloengud maksiprobleemidest". Tõlkinud Hendrik Lindepuu. Toimetaja Inna Lusti. Sari Avatud Eesti Raamat. Laiuse: Hendrik Lindepuu Kirjastus, 2007. "Mida küsivad meilt suured filosoofid". Tõlkinud Hendrik Lindepuu. Toimetaja Märt Väljataga. Sari Avatud Eesti Raamat. Tartu: Hendrik Lindepuu Kirjastus, 2012, 285 lk; ISBN 9789949933303. "Revolutsioon kui ilus haigus: arutlusi totalitarismist, vasakpoolsusest, kommunismist, demokraatiast – aga mitte ainult". Koostanud ja tõlkinud Hendrik Lindepuu. Sari Avatud Eesti Raamat. Tartu: Hendrik Lindepuu kirjastus, 2014 Leszek Kołakowski, "Naeruvääristatud Jeesus: kaksteist esseed". Koostanud ja tõlkinud Hendrik Lindepuu. Edmund Burke'i Seltsi sari. Halliste: Hendrik Lindepuu Kirjastus, 2017, 202 lk; ISBN: 9789949988051 "Leszek Kolakowski: Polish-born philosopher and writer who produced seminal critical analyses on Marxism and religion". The Independent Online. 28.07.2009. Dr Leszek Kolakowski. britac.ac.uk Märt Väljataga. "Suri Leszek Kolakowski". Originaali arhiivikoopia seisuga 15. veebruar 2018.
Valge Kotka orden (Poola)

Valge Kotka orden (poola keeles Order Orła Białego) on Poola kõrgeim riiklik autasu, mida antakse nii tsiviilisikutele kui sõjaväelastele nende teenete eest. Ordeni asutas August II 1. novembril 1705. Valge Kotka orden (Venemaa keisririik)
UNIXi-laadne operatsioonisüsteem

UNIXi-laadne operatsioonisüsteem on operatsioonisüsteem, mis ülesehituselt sarnaneb UNIX-iga, kuid kuna viimane on registreeritud kaubamärk, peab vaadeldava OS-i kirjeldamiseks kasutama õiguslikult korrektset sõnastust. MULTICS BSD perekond NetBSD, OpenBSD, FreeBSD, DesktopBSD, PicoBSD, DragonFlyBSD, TrueOS, GhostBSD, jt GNU/Linux(vt GNU) GNU Hurd, Arch Linux, Debian, Red Hat, Fedora, Slackware, Suse, Ubuntu, Gentoo, jpt MINIX UnixWare, Solaris, OpenSolaris, SunOS, HP-UX, AIX, IRIX A/UX, NEXTSTEP, OPENSTEP, Darwin, macOS (Mac OS X – esimene BSD-l põhinev operatsioonisüsteem, mis on läbinud UNIX 03 sertifitseerimise) Xenix OS, SCO Xenix, SCO Unix, OpenServer Operatsioonisüsteem POSIX UNIX
Aragón

Aragón [arag'oon] (hispaania ja aragoni keeles Aragón [aɾaˈɣon], katalaani keeles Aragó [əɾəˈɣo] või [aɾaˈɣo]) on 1. järgu haldusüksus Hispaania kirdeosas keskaegse Aragóni kuningriigi alal. Aragóni põhjapoolseim, Huesca provints piirneb Prantsusmaaga ja paikneb Püreneede keskosas. Hispaanias piirneb piirkond idas Katalooniaga, lõunas Valencia ja Castilla–La Manchaga ning läänes Castilla-Leóni, La Rioja ja Navarraga. Aragóni pindala on 47 719 km². Aastal 2021 oli piirkonna rahvaarv 1 326 261 ning veidi üle poole rahvastikust elas pealinnas Zaragozas. Piirkonna maastik on mitmekülgne, ulatudes liustikest haljendavate orgudeni, rikkalike karjamaadeni ja viljapuuaedadeni ning kuiva stepini kesktasandikul. Aragóni tähtsaim jõgi on Ebro, mis on Hispaania suurim jõgi veehulga poolest ning voolab piirkonnas läänest itta läbi Zaragoza provintsi. Aragónis on ka Püreneede kõrgeim mägi Aneto. Piirkond koosneb kolmest provintsist. Need on põhjast lõunasse: Huesca provints, Zaragoza provints ja Terueli provints. Aragón on jagatud 33 maakonnaks (comarca). Piirkonna pealinn on Zaragoza. Piirkonna ajalugu ulatub Rooma-eelsesse aega. Pärast Rooma riiki kuuluti frankide Hispaania marki. Hiljem moodustus Aragóni kuningriik. "Población por comunidades y ciudades autónomas y sexo.(2853)". INE (hispaania). Vaadatud 29. jaanuaril 2024. Gobierno de Aragón Conocer Aragón (hispaaniakeelne Aragóni tutvustus)
Haavapää Palojärv

Palojärv (ka Haavapää Palojärv, Haavapea Palujärv, Palujärv, Haavapea järv) on järv Põlvamaal Räpina vallas. Palojärv Eesti looduse infosüsteemis (vaadatud 16. novembril 2014)
Sandra Sillamaa

Sandra Sillamaa (2016–2024 Sandra Vabarna; sündinud 29. aprillil 1985) on eesti muusik ja arengutreener. 2011. aastal lõpetas ta Viljandi Kultuuriakadeemia pärimusmuusika eriala ja 2015. aastal samas pärimusmuusika magistriõppe. Ta kuulub ansambli Trad.Attack! koosseisu. Sandra on mänginud koos paljude muusikutega nii Eestis kui ka välismaal ning esinenud rohkem kui 50 riigis. Lisaks muusikukarjäärile töötab Sandra arengutreenerina ja korraldab erinevaid koolitusi, laagreid ning annab seminare ettevõtetele/kollektiividele. 2021. aastal asutas Sandra koos Sandra Raju ja Killu Kolsariga enesearengule keskenduva koolitusagentuuri Asi On Minus. Koos korraldavad ja viivad nad läbi kogemuskoolitusi (nii veebis kui kohapeal), mille fookuses on harjumused, mõtte- ja käitumismustrite muutmine ja enese teadlikum juhtimine praktiliste tööriistade abil. 2016. aastal abiellus ta Jalmar Vabarnaga. Neil on pojad Villem (sündinud 2018) ja Kuu (sündinud 2021). 2023. aastal andis paar teada, et on otsustanud abielu lahutada. Veebruaris 2024 teatas Sandra, et kannab taas nime Sillamaa. Viljandi Kultuuriakadeemia muusika õppekava vilistlased VALENTINIPÄEVA EEL! Sandra Vabarna kannab taas neiupõlvenime ja ilmus seltskonda uue kaaslasega, Õhtuleht, 13. veebruar 2024 Sandra Vabarna koduleht BE 1st! #43 Sandra Vabarna - rasedana voodis laulmisest, Trad.Attack! uuest albumist ja 4:30 ärkamisest. Be 1st!, 2020 Eesti Naise kaanelugu | Sandra Vabarna: eelmisel aastal jooksin täitsa kokku. See pani mõtlema, mida oma elus muuta Eesti Naine, 24. aprill 2020 #47 Armastusest: Sandra Vabarna. Elu jõud Armastusest, 2020 Sandra Vabarna - naine, kes kannab edasi pärimuseksootikat Tilk, 16. november 2019 ANNE & STIILI KAANELUGU | Sandra Vabarna ei ole viiekuuse beebi kõrvalt ära jätnud ainsatki esinemist: milleks? Kõik ju toimib! Anne & Stiil, 20. detsember 2018 Ringid SANDRA VABARNA elupuul Liigume, 9. juuli 2017 EMEA: aasta manageri nominendid on Danel Pandre, Sandra Vabarna ja Maarja Nuut Rada7, 27. märts 2017
Beresje Umbjärv

Beresje Umbjärv (ka Beresje järv, Peresi Umbjärv, Perese Umbjärv, Perese järv, Peresi järv) on järv Võru maakonnas Setomaa vallas. Beresje Umbjärv Eesti looduse infosüsteemis (vaadatud 1. veebruaril 2015)
Salem (Oregon)

Salem on linn Ameerika Ühendriikides, Oregoni osariigi pealinn ja Marioni maakonna halduskeskus. Linn asub Willamette'i orus Willamette'i jõe kaldal. Jõgi läbib linna põhjast lõunasse, moodustades Marioni ja Polki maakonna piiri. Lääne-Salemi linnajagu asub Polki maakonnas. Salem on Portlandi järel osariigi suuruselt teine linn; 1. juulil 2006 elas linnas 149 305 inimest. Salem Metropolitani (MSA) piirkonna elanikkond on umbes 385 000, sellega on ta suuruselt teine linnastunud piirkond osariigis. Waldo park 2020 United States Census, vaadatud 1.01.2022. Linna koduleht
Holvandi Kivijärv

Kivijärv (ka Holvandi Kivijärv) on järv Põlvamaal Uibujärve külas. Kivijärv keskkonnaportaalis
Delphinus

Delphinus on ladina keeles 'delfiin'. See võib tähendada: delfiin, vaalaliste perekond Delfiin, tähtkuju
Portland (täpsustus)

Portland on paljude nähtuste, peamiselt linnade, nimi. Portland (Uus-Lõuna-Wales) Portland (Victoria) Portlandi väin Portland (Kanada) Portland Street Portlandi vald Portland (Uus-Meremaa) Portlandi saar (Uus-Meremaa) Portlandi saar (Suurbritannia) Portland (Arkansas) Portland (Colorado) Portland (Connecticut) Blue Island endine Portland Illinoisi osariigis Portland (Indiana) Portland (Kentucky) Portland (Maine) Portland (Michigan) Portland (New York) Portland (Põhja-Dakota) Portland (Ohio) Portland (Oregon), linn Oregonis Portland (Pennsylvania) Portland (Tennessee) Portland (Texas) Portland (Dodge'i maakond) Portland (Monroe maakond) New Portland South Portland Portland Island, fiktiivne saar arvutimängus Grand Theft Auto
Olustvere Jaska järv

Jaska järv (ka Olustvere Jaska järv ja Jaska paisjärv) on paisjärv Sakala kõrgustiku põhjaosas, Viljandi maakonnas Põhja-Sakala vallas Jaska külas. Järve pindala on 1,9 ha, valgla suurus 28 km² ja kõrgus merepinnast 66,5 m. Järv on paisutatud Pelda ojale. Järv kuulub Lääne-Eesti vesikonda ja Pärnu alamvesikonda. Järv pole avalik ega avalikult kasutatav veekogu. Jaska järv Eesti looduse infosüsteemis (vaadatud 10.09.2016) Jaska järv keskkonnaportaalis (vaadatud 10.09.2016) Jaska järv Eesti looduse infosüsteemis Jaska järv keskkonnaportaalis
Karula Jaska järv

Jaska järv (ka Karula Jaska järv, Jasska järv, Jaaska järv) on järv Valgamaal Valga vallas. Jaska järv keskkonnaportaalis
Jaaska järv

Jaaska järv (Savikoja järv, Prangli Jaskajärv, Jaskajärv) on järv Põlvamaal Kanepi vallas. Jaaska järv Eesti looduse infosüsteemis
Õdri järv

Õdri järv (ka Õdra järv, Õdre järv, Edre järv) on Valga maakonnas Valga vallas, Karula rahvuspargis,Rebasemõisa külas asuv järv. Eesti järvede loend
Soontaga järv

Soontaga järv (ka Soontaga paisjärv) on paisjärv Valgamaal Tõrva vallas. Soontaga järv Eesti looduse infosüsteemis
Hulkjalgsed

Hulkjalgsed ehk müriapoodid (Myriapoda) on lülijalgsete alamhõimkond, kuhu kuuluvad teiste seas sada- ja tuhatjalgsed. Hulkjalgseid on umbes 13 700 liiki ja nad kõik on maismaalise eluviisiga. Hulkjalgsetel nagu nimigi ütleb on palju kerelülisid ja jalapaare. Igas kerelülis asub närvitänk. Hulkjalgsetel on paar antenne ja liht- ehk täppsilmad. Hulkjalgsetel puudub vastsejärk. Sadajalgsed (Chilopoda) Tuhatjalgsed (Diplopoda) Harvjalgsed (Pauropoda) Harusabased (Symphyla)
Haanja Kõverjärv

Kõvvõrjärv ehk Haanja Kõvvõrjärv, Kõverjärv, Haanja Kõverjärv, Suur-Tseamäe järv on Võru maakonnas Rõuge vallas asuv järv. Eesti järvede loend